**Creat Pleanála i gcomhair na Scoileanna Ildánacha 2021**

**Tuiscint**

**Scoil: [cuir isteach ainm agus seoladh]**

**ARN:**

**TUISCINT – anailís do scoile**

Tá do scoil ar tí dul ar thuras speisialta sa tionscnamh um Scoileanna Ildánacha. Beidh sibh in éineacht leis na céadta scoil eile ar fud na hÉireann atá tiomanta do na healaíona agus an chruthaitheacht a chur i gcroílár shaol na leanaí agus na ndaoine óga. Tacóidh an cháipéis seo libh ar bhur dturas agus cabhróidh sí libh na comhráite cruthaitheacha a bheidh ar siúl go luath le do phobal scoile a ghabháil. Is d’úsáid inmheánach bhur scoile féin í agus ní chuirfear faoi bhráid na Comhairle Ealaíon í.

**Ba cheart go gcuideodh an anailís seo leat féin agus le do scoil machnamh agus imscrúdú a dhéanamh ar na nithe seo a leanas;**

* Bhur gcuid oibre leis na healaíona i láthair na huaire
* Bhur dtuiscint ar chruthaitheacht agus ar an gcaoi a dhéantar í a fhorbairt
* Eispéiris agus spéis ealaíonta agus chruthaitheach bhur gcuid daltaí/scoláirí, múinteoirí, ceannasaíochta agus tuismitheoirí laistigh agus lasmuigh den scoil, agus an chaoi ar féidir iad a fhorbairt.
* Na deiseanna atá ar fáil do leanaí agus do dhaoine óga i láthair na huaire a bheith rannpháirteach sa chinnteoireacht in bhur scoil, agus an chaoi a bhféadfaí iad sin a fheabhsú.
* Na hacmhainní in bhur scoil agus in bhur bpobal i gcoitinne.

**Dul i dteagmháil le bhur gComhlach Cruthaitheach agus le bhur bpobal scoile**

Tá sé tábhachtach go mbeidh am ag bhur gComhlach Cruthaitheach dáimh a chothú le bhur scoil a thacóidh le caidrimh éifeachtacha oibre idir an fhoireann agus na daltaí. Tabharfaidh Comhlaigh Chruthaitheacha faoin bpróiseas seo chun caidrimh a chothú ar bhealaí éagsúla (cruthaitheacha!).

**Anailís chomhroinnte**

Ach an anailís seo a chur i gcrích le cabhair ón gComhlach Cruthaitheach, bunóidh bhur scoil fócas soiléir dá cuid oibre mar Scoil Ildánach. Tacóidh na Comhlaigh Chruthaitheacha leis an anailís seo, ag tarraingt ar an taithí phraiticiúil atá acu ar an gcruthaitheacht agus ag freagairt do thosaíochtaí agus riachtanais forbartha aonair gach scoile. Féadfaidh siad ceardlanna cruthaitheacha praiticiúla a sheachadadh nó comhráite bríocha a thionscnamh d’fhonn rannpháirtithe a mhealladh chun na healaíona agus an chruthaitheacht i do scoil a fhiosrú. Cuid lárnach den anailís scoile seo a chomhlánú is ea a chinntiú go mbeidh baint ag leanaí agus daoine óga leis an gcinnteoireacht ón tús. Is é seo an chéad chéim thábhachtach chun Plean Scoile Ildánaí fadtéarmach saincheaptha a chruthú.

Molaimid daoibh pobal iomlán na scoile a áireamh sa phróiseas seo, lena n-áirítear:

1. Leanaí / Daoine Óga
2. Múinteoirí / Foireann na scoile
3. Bainistíocht na Scoile
4. Tuismitheoirí / Caomhnóirí
5. Ealaíontóirí / Cleachtóirí Cruthaitheacha eile atá ag obair in bhur scoil cheana féin

**Is ionann Cuid A agus d’anailís.**

Tacóidh do Chomhlach Cruthaitheach libh tríd an bpróiseas seo agus le chéile socróidh sibh conas a tharlóidh an comhairliúchán le bhur bpobal scoile agus cé a bheidh páirteach ann. Déantar achoimre sa cháipéis seo ar thorthaí na gcomhráite cruthaitheacha tábhachtacha seo.

Tá trí pháirt i gCuid A:

1. Leanaí agus daoine óga.
2. Teagasc agus foghlaim.
3. Ceannaireacht agus bainistíocht.

Tá ceisteanna le fáil i ngach cuid le machnamh a dhéanamh orthu. Ba cheart na modhanna chun na ceisteanna a imscrúdú a shocrú le do Chomhlach Cruthaitheach. Le chéile ba cheart daoibh bealaí cruthaitheacha a fhiosrú agus a chomhaontú ionas go mbeidh pobal iomlán na scoile páirteach sna comhráite seo. Cinnteoidh sé seo go ndearna sibh imscrúdú iomlán ar rannpháirtíocht reatha na scoile leis na healaíona agus leis an gcruthaitheacht.

Déantar torthaí gach ceann de na codanna seo a thaifeadadh go hachomair agus beidh siad fíorluachmhar daoibh agus bhur bPlean Scoile Ildánaí á scríobh agaibh. Cruthaíonn an anailís seo bunús láidir lenar féidir rannpháirtíocht bhur scoileanna leis na healaíona agus leis an gcruthaitheacht a mhéadú.

Cé go bhfuil Cuid A roinnte againn ina páirteanna ar mhaithe le comhairliúchán a éascú, feicfidh sibh go bhfuil forluí idir go leor de na réimsí seo.

**Is achoimre ar thorthaí atá i gCuid B.**

Tar éis daoibh bhur scoil a anailísiú ar fud na dtrí réimse i gCuid A, ba cheart go mbeadh sibh in ann na rudaí maithe atá ar siúl agaibh agus na réimsí ar mhaith libh tuilleadh forbartha a dhéanamh orthu a aithint.

I gCuid B déanfaidh sibh taifead ar bhur dtorthaí faoi na ceannteidil seo a leanas:

* Láidreachtaí ár scoile
* Réimsí atá le forbairt.

Tacóidh an dá cheannteideal seo libh bhur bPlean Scoile Ildánaí a chruthú.

|  |
| --- |
| **Cuid A, Páirt 1: Leanaí/Daoine Óga:**  **Ár gComhráite Cruthaitheacha**  Ag obair le do Chomhlach Cruthaitheach, déan machnamh ar an méid seo a leanas agus comhaontaigh:   * Cé ba chóir a bheith rannpháirteach sna comhráite seo? * Cad iad na ceisteanna a d’fhéadfaí a chur isteach atá ábhartha do bhur scoil? * Conas a dhéanfaidh sibh na hábhair seo a imscrúdú ar bhealach cruthaitheach?   **Smaoinigh ar na ceisteanna seo a leanas agus sibh ag déanamh anailíse ar an gcaoi a mbíonn daltaí rannpháirteach leis na healaíona in bhur scoil agus a dtuiscint ar chruthaitheacht.** |
| * Cén raon deiseanna cruthaitheacha a gcaithfidh daltaí rochtain a fháil orthu (lena n-áirítear gníomhaíochtaí seach-churaclaim)? * Cé chomh mór agus atá daltaí rannpháirteach le cinnteoireacht maidir le deiseanna cruthaitheacha? * Cad iad na deiseanna atá ag daltaí iad féin a chur in iúl go cruthaitheach agus a dtaithí phearsanta a iniúchadh trí na healaíona? * Cé chomh mór agus atá daltaí rannpháirteach go gníomhach sna deiseanna seo? * Cé chomh mór agus a thuigeann bhur scoil fairsinge na ngníomhaíochtaí cruthaitheacha a bhfuil spéis ag daltaí iontu laistigh agus lasmuigh den scoil? * Cé chomh mór agus a thuigeann daltaí an chruthaitheacht mar shraith scileanna? * Cé chomh mór agus a aithníonn agus a gcuireann daltaí luach ar na scileanna atá á n-úsáid acu nuair a bhíonn siad cruthaitheach? |
| **Cuid A, Páirt 1: Leanaí/Daoine Óga:**  **Ár dTorthaí**  Tabhair ar aird aon fhianaise, torthaí agus fhionnachtana ábhartha thíos. Úsáidfidh sibh iad seo níos déanaí chun *Cuid B Ár Láidreachtaí agus Réimsí atá le Forbairt* a chomhlánú. |

|  |
| --- |
| **Cuid A, Páirt 2: Teagasc agus Foghlaim**  **Ár gComhráite Cruthaitheacha**  Ag obair le do Chomhlach Cruthaitheach, déan machnamh ar an méid seo a leanas agus comhaontaigh:   * Cé ba chóir a bheith rannpháirteach sna comhráite seo? * Cad iad na ceisteanna a d’fhéadfaí a chur isteach atá ábhartha do bhur scoil? * Conas a dhéanfaidh sibh na hábhair seo a imscrúdú ar bhealach cruthaitheach?   **Smaoinigh ar na ceisteanna seo a leanas agus sibh ag déanamh anailíse ar an ról atá ag na healaíona agus ag an gcruthaitheacht sa teagasc agus san fhoghlaim in bhur scoil.** |
| * Cé chomh muiníneach a bhraitheann múinteoirí agus iad ag múineadh na n-ealaíon? * Cad iad na modheolaíochtaí cruthaitheacha a úsáideann múinteoirí agus iad ag pleanáil agus ag seachadadh ceachtanna? * Cén CPD sna healaíona agus/nó i gcruthaitheacht a bhfuil rochtain ag múinteoirí air? * Conas a úsáideann múinteoirí na healaíona agus cleachtais chruthaitheacha ar fud an churaclaim? * Conas a thacaíonn múinteoirí le forbairt scileanna cruthaitheachta ina gcuid daltaí? * Cad iad na naisc le healaíontóirí, eagraíochtaí agus/nó ionaid chultúrtha atá ag múinteoirí a thacaíonn le teagasc agus foghlaim? * An gcuireann múinteoirí spéis i gcruthaitheacht chun tacú lena bhforbairt féin? * Cén réimse/réimsí de na healaíona agus na cleachtais chruthaitheacha ar mhaith le múinteoirí a bheith ar an eolas fúthu agus úsáid níos mó a bhaint astu? |
| **Cuid A, Páirt 2: Teagasc agus Foghlaim**  **Ár dTorthaí**  Tabhair ar aird aon fhianaise, torthaí agus fhionnachtana ábhartha thíos. Úsáidfidh sibh iad seo níos déanaí chun *Cuid B Ár Láidreachtaí agus Réimsí atá le Forbairt* a chomhlánú.  . |

|  |
| --- |
| **Cuid A, Páirt 3: Ceannaireacht agus Bainistíocht:**  **Ár gComhráite Cruthaitheacha**  Ag obair le do Chomhlach Cruthaitheach, déan machnamh ar an méid seo a leanas agus comhaontaigh:   * Cé ba chóir a bheith rannpháirteach sna comhráite seo? * Cad iad na ceisteanna a d’fhéadfaí a chur isteach atá ábhartha do bhur scoil? * Conas a dhéanfaidh sibh na hábhair seo a imscrúdú ar bhealach cruthaitheach?   **Smaoinigh ar na ceisteanna seo a leanas agus sibh ag déanamh anailíse ar ról na n-ealaíon agus na cruthaitheachta in bhur scoil.** |
| * Cé chomh mór agus atá na healaíona agus an chruthaitheacht lárnach i saol na scoile? * Conas a dhéantar ceiliúradh ar na healaíona agus ar an gcruthaitheacht as a rannchuidiú le foghlaim agus forbairt? * An ndíríonn pleanáil scoile ar raon cleachtas ealaíon agus foghlama cruthaithí a áireamh? * An bhfuil an stádas céanna ag na healaíona agus ag an gcruthaitheacht le gníomhaíochtaí eile sa scoil? * An bhfaigheann na healaíona agus an chruthaitheacht maoiniú agus/nó acmhainní atá comhionann le gníomhaíochtaí eile sa scoil? * Cén nasc atá ag an scoil leis an earnáil chruthaitheach agus chultúrtha níos leithne (ealaíontóirí, ionad ealaíon, eagraíochtaí ealaíon, dánlanna, músaeim srl) agus conas a úsáideann sí deiseanna ón earnáil chruthaitheach agus chultúrtha níos leithne chun tacú le teagasc agus foghlaim? * Conas a úsáideann an scoil eispéireas cruthaitheach agus saineolas phobal na scoile (baill foirne/daltaí/tuismitheoirí agus teaghlaigh)? |
| **Cuid A, Páirt 3: Ceannaireacht agus Bainistíocht:**  **Ár dTorthaí**  Tabhair ar aird aon fhianaise, torthaí agus fhionnachtana ábhartha thíos. Úsáidfidh sibh iad seo níos déanaí chun *Cuid B Ár Láidreachtaí agus Réimsí atá le Forbairt* a chomhlánú. |

|  |
| --- |
| **Cuid B Achoimre ar láidreachtaí agus réimsí atá le forbairt.**  Déan athbhreithniú ar do thorthaí ó na trí pháirt i gCuid A d’fhonn achoimre a dhéanamh ar láidreachtaí agus réimsí atá le forbairt (a thacóidh le do Phlean Scoile Ildánaí a chruthú). |
| **Láidreachtaí ár scoile:** |
| **Réimsí atá le forbairt:** |